Curriebeker: WP nie sommer geklop nieDie Westelike Provinsie het Vrydag op Nelspruit getoon hy sal nie sommer van die Curriebeker afstand doen nie. Die WP-heelagter SP Marais het 22 punte (ʼn drie, sewe doelskoppe en ʼn strafdoel) behaal, maar Sergeal Petersen (twee drieë, en ʼn hand in nóg twee) is as die speler van die wedstryd gekroon. Die besoekers was eenvoudig soveel vaardiger as die tuisspan, en was met 26-0 voor, voordat die Pumas tot verhaal kon kom. Met agt drieë vir die WP, en vier vir die Pumas, het elkeen in dié opsig ʼn bonuspunt verdien. ♦ In die Eerste Liga-wedstryd in Potchefstroom was die slag vir alle praktiese doeleindes teen rustyd gelewer, toe die Luiperds reeds met 28-12 voor was. Laasgenoemde het in die tweede helfte die enigste punte, ʼn doel in die doodsnikke, aangeteken om met 35-12 te wen. ♦ In Oos-Londen was daar ook min twyfel oor die uitslag nadat die Suidwestelike Distrikte binne vier minute met 14-0 voor was. Grens het hard probeer om in te haal, maar die besoekers was op die ou end met 37-22 baas. Die puntemakers – Pumas 28 (14) – Drieë: JP Lewis, Le Roux Roets, Jerome Pretorius. Doelskoppe: Chris Smith (4). WP 57 (29) – Drieë: Kobus van Dyk, Sergeal Petersen (2), Ruhan Nel, SP Marais, Ernst van Rhyn, Sikhumbuzo Notshe, Herschel Jantjies. Doelskoppe: SP Marais (7). Strafdoel: SP Marais. Luiperds 35 (28) – Drieë: Marius Stander, Limmy Mpailane, Gerhard Nortier, Akhona Nela, Bradley Moolman. Doelskoppe: Gerhard Nortier (4), DP de Lange. Boland 12 (12) – Drieë: Clemen Lewis, Tapiwa Tsomondo. Doelskop: Jacquin Jansen. Grens 22 (8) – Drieë: Sonwabiso Mqalo (2), Somila Jho. Doelskop: Lwandile Mapuko. Strafdoel: Bangi Kobese. SWD 37 (22) – Drieë: Alshaun Bock, Marlo Weich (2), Ruben Schoeman (2). Doelskoppe: Divan Nel (3). Strafdoele: Divan Nel (2).